TRUE เคาะดอกเบี้ยหุ้นกู้ 4 ชุด 3.50-5.05% ขายรายย่อย 7-9 พ.ย.65
TRUE ยื่นไฟลิ่งขายหุ้นกู้ 4 ชุด ชูดอกเบี้ย 3.50-5.05% แก่ผู้ลงทุนทั่วไป คาดว่าจะเปิดจองซื้อระหว่างวันที่ 7-9 พ.ย.65 ชูเรทติ้ง BBB+ แนวโน้ม "Positive"
TRUE ยื่นไฟลิ่งขายหุ้นกู้ 4 ชุด ชูดอกเบี้ย 3.50-5.05% แก่ผู้ลงทุนทั่วไป คาดว่าจะเปิดจองซื้อระหว่างวันที่ 7-9 พ.ย.65 ชูเรทติ้ง BBB+ แนวโน้ม "Positive"
26 ต.ค. 2565

นางสาวยุภา ลีวงศ์เจริญ หัวหน้าคณะผู้บริหารกลุ่ม ด้านการเงิน บริษัท ทรู คอร์ปอเรชั่น จำกัด (มหาชน) หรือ TRUE กล่าวว่า บริษัทฯ ได้ยื่นแบบแสดงรายการข้อมูลการเสนอขายตราสารหนี้ ต่อสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) เพื่อเสนอขายหุ้นกู้ TRUE ครั้งที่ 5/65 แก่ผู้ลงทุนทั่วไป (Public Offering) ซึ่งเป็นหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ อัตราดอกเบี้ยของหุ้นกู้แต่ละชุดมีดังนี้ และคาดว่าจะเปิดจองซื้อระหว่างวันที่ 7-9 พ.ย.65
โดยบริษัทฯ และหุ้นกู้ TRUE ได้รับการจัดอันดับความน่าเชื่อถือในระดับ “BBB+” แนวโน้มอันดับเครดิต “Positive” (บวก) จาก บริษัท ทริสเรทติ้ง จำกัด เมื่อวันที่ 7 ต.ค.65
สำหรับหุ้นกู้ TRUE ครั้งที่ 5/65 เสนอขายจำนวน 4 ชุด ดังนี้
1.หุ้นกู้ชุดที่ 1 อายุ 2 ปี อัตราดอกเบี้ยคงที่ 3.50% ต่อปี
2.หุ้นกู้ชุดที่ 2 อายุ 4 ปี ซึ่งผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดไถ่ถอนหุ้นกู้ อัตราดอกเบี้ยคงที่ 4.35% ต่อปี
3.หุ้นกู้ชุดที่ 3 อายุ 5 ปี ซึ่งผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดไถ่ถอนหุ้นกู้ อัตราดอกเบี้ยคงที่ 4.90%ต่อปี
4.หุ้นกู้ชุดที่ 4 อายุ 5 ปี 9 เดือน ซึ่งผู้ออกหุ้นกู้มีสิทธิไถ่ถอนหุ้นกู้ก่อนวันครบกำหนดไถ่ถอนหุ้นกู้ อัตราดอกเบี้ยคงที่ 5.05% ต่อปี
(สำหรับหุ้นกู้ชุดที่ 2 – 4 ผู้ออกหุ้นกู้ มีสิทธิไถ่ถอนหุ้นกู้ไม่ว่าทั้งหมดหรือบางส่วน ณ วันครบรอบ 1 ปี นับจากวันออกหุ้นกู้ หรือในวันกำหนดชำระดอกเบี้ยใดๆ ภายหลังจากนั้น)
ทั้งนี้ หุ้นกู้ดังกล่าวผ่านธนาคารกรุงเทพ, ธนาคารกสิกรไทย, ธนาคารไทยพาณิชย์, ธนาคารซีไอเอ็มบี ไทย, ธนาคารทหารไทยธนชาต, บริษัทหลักทรัพย์เกียรตินาคินภัทร และ ทรูมันนี่ วอลเล็ท โดยมีธนาคารกรุงศรีอยุธยา เป็นผู้แทนผู้ถือหุ้นกู้